
A V I Z

asupra proiectului de Lege pentru aprobarea Ordonanţei de urgenţă a Guvernului nr.4/2000 privind înfiinţarea Institutului Naţional de Medicină Aeronautică şi Spaţială General doctor aviator Victor Anastasiu.

În conformitate cu prevederile art.89 şi 107 din Regulamentul Camerei Deputaţilor Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.4/2000 privind înfiinţarea Institutului Naţional de Medicină Aeronautică şi Spaţială General doctor aviator Victor Anastasiu, trimis cu adresa nr.558 din 30 octombrie 2000 şi înregistrată sub nr.1137/XVIII/11 din 30 octombrie 2000.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 6 martie 2001.



Membrii comisiei au examinat Ordonanţa de urgenţă nr.4/2000 supusă aprobării,  expunerea de motive la proiectul de lege şi avizul favorabil al Consiliului Legislativ nr.1279/7.12.1999, precum şi punctul de vedere al Guvernului                  nr. 403/MRP/9.02.2001.



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 24 octombrie 2000.


Având în vedere conţinutul juridic şi obiectul reglementării, proiectul de lege are caracter de lege ordinară.

